MEGBÍZÁSI KERETSZERZŐDÉS

2. ajánlati rész

amely létrejött egyrészről a

**Budapesti Dísz- és Közvilágítási Nonprofit Kft.**

Cím: 1181 Budapest, Benedek Elek utca 13-15.

Adószám: 12705616-2-43

Cégjegyzékszám: 01-09-699429

Cégjegyzékét vezető Bíróság: Fővárosi Törvényszék Cégbírósága

mint Megbízó (a továbbiakban **Megbízó**)

másrészről a

**.. ……...**

Székhelye: ...

Levélcím: ..

Adószám: …

Bankszámlaszám: …

mint Megbízott (a továbbiakban **Megbízott**) között az alábbi feltételekkel:

**1. A szerződéskötés előzménye:**

A szerződéskötés előzményeinek keretében a felek egyező tényelőadással az alábbiakat rögzítik:

1.1. A Megbízó, mint Ajánlatkérő **„BBDK008 - Fénytechnikai mérés keretszerződés 2025-2026 - Budapest közvilágítással ellátott helyszínein azMSZ EN 13201:2016 szabvány szerinti megvilágítás mérések elvégzése és mérési jegyzőkönyvek elkészítése”** tárgyban 2025. augusztus 26. napján megküldött felhívással pályáztatási eljárást folytatott le.

1.2. Jelen szerződést az eljárás Ajánlatkérője, mint Megbízó a fenti tárgyú pályáztatási eljárás eredményeként kiválasztott, a **legjobb értékelési pontszámot kapott ajánlat** alapján nyertesnek minősített Ajánlattevővel, mint Megbízottal köti meg.

1.3. Ezen megbízási szerződésnek elválaszthatatlan részét képezi a pályázati eljárás ajánlattételi **felhívása,** valamint a Megbízott által előterjesztett, ajánlati kötöttséget eredményező részletes **ajánlat.**

1.4. A szerződő felek az 1.3. pontban felsorolt dokumentumok tartalmát a szerződéses kapcsolatuk teljes tartamára magukra nézve kötelező érvényűnek fogadják el, a jogügylet megítélése során, valamint a megállapodásban részletesen nem szabályozott kérdések esetében a fenti dokumentumokban foglalt adatokat és nyilatkozatokat is irányadónak tekintik.

1.5. Jelen szerződésben foglaltak összhangban vannak az ajánlati felhívásában foglaltakkal.

1.6. Megbízó ezúton nyilatkozik továbbá, hogy a jelen szerződésben meghatározott tevékenység ellenértékének pénzügyi fedezetével rendelkezik.

**2. A szerződés tárgya:**

2.1. A Megbízott a felek szakmai együttműködésére figyelemmel jelen szerződés keretében az alábbi feladatokat köteles elvégezni:

**2. rész: Mintaterület összehasonlító statikus megvilágításmérése.** A horizontális megvilágítás méréseket minden útszakaszon az egyedi írásbeli megrendelések alapján az útfelülettől max. 0,2 m magasságban kell elvégezni. A mérési terület, pontok kijelölésénél az alábbiak szerint kell eljárni:

* *a mérési területet úgy kell megválasztani, hogy mindennemű zavaró hatástól (árnyékvetéstől, idegen fényektől) mentes legyen, az adott közút világítóberendezése valós teljesítőképességének mérését tegye lehetővé, és WGS vagy EOV koordináta adatokkal is legyen azonosítva, környezeti hőmérséklet adattal legyen ellátva.*
* *a mérési területre jellemző általános világítási elrendezésre jellemző képet mutassa.*
* *A méréseket az MSZ EN 13201:2016 szabvány előírásait figyelembe véve kell elvégezni.*
* A mintaterületek pontos helyeit, darabszámát az egyedi megrendelések fogják tartalmazni. A mintaterületek mennyisége 50 db, ami ±50%-ban változhat.

A fenti mérésekről mérési jegyzőkönyvet kell készíteni.

2.2. A felek megállapodnak abban, hogy a Megbízott a vonatkozó jogszabályokban, szabványokban, stb. előírt minőségben köteles teljesíteni, az ajánlattételi felhívásban, foglalt feltételek betartásával.

2.3. A teljesítés alatt a munkaterületen belül a Megbízottat terhelik az élet– és vagyonvédelmi kötelezettségek.

A Megbízott köteles továbbá a szerződésben foglalt munkavégzés során a munkabiztonsági, tűzvédelmi, valamint környezetvédelmi előírások betartásáról és betartatásáról gondoskodni, minden esetben biztosítania kell a biztonságos munkavégzés személyi és tárgyi feltételeit. A biztonsági és technológiai szabályok, illetve egyéb előírások többszöri vagy súlyos megsértése esetén a Megbízó a munkálatok azonnali, végleges leállítása mellett jogosult szerződésszegés címén az azonnali hatályú felmondásra.

2.4. Megbízott tudomásul veszi, hogy az általa igénybe vett alvállalkozók és egyéb, a vállalkozási munka elkészítésében közreműködő személyekért úgy felel, mintha maga járt volna el. Megbízott kötelezettséget vállal, hogy a jelen szerződésben meghatározott személyekkel és valamennyi, a vállalkozási munka teljesítésében a jövőben közreműködő személyekkel együttműködik, és velük a vállalkozási munka összehangolt végzése érdekében egyeztet.

2.5. Megbízott a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Megbízónak valamennyi olyan alvállalkozót bejelenteni, amely részt vesz a szerződés teljesítésében.

Szerződő Felek megállapodnak, hogy a szerződés teljesítésében közreműködő alvállalkozókban bekövetkező változások nem igényelnek szerződésmódosítást, elegendő arról a másik Felet írásban tájékoztatni.

2.6. Megbízottnak a mérések eredményeit valamennyi rész esetén táblázatos formában, mérési jegyzőkönyvekben kell megadnia Megbízó részére a teljesítési határidőre.

**3. A szerződés időtartama, megszűnése és megszüntetése**

3.1. A 2.1. pontban meghatározott munka teljesítése az alábbi ütemezésben történik:

**Teljesítés határideje**: Az írásbeli megrendelést követő 20. munkanap. A Megbízottnak előteljesítési joga van.

**Szerződés teljesítésének végső határideje: szerződés aláírását követő 12 hónap.**

3.2. A felek a szerződés 3.1. pontban írt teljes időtartamára vonatkozóan az un. rendes felmondás jogát (a közös megegyezéssel való szerződés megszüntetés lehetőségének egyidejű fenntartása mellett) kölcsönösen kizárják.

3.3. Azonnali hatályú felmondásra ad okot, ha valamelyik szerződő fél e megállapodásba foglalt lényeges kötelezettségét szándékosan, vagy súlyos gondatlansággal jelentős mértékben megszegi, így különösen ha:

* Megbízó a Megbízotti díjfizetési kötelezettség teljesítésnek írásbeli felhívás ellenére Megbízó 60 napon túl elmulasztja,
* Megbízottal szemben végelszámolási-, felszámolási-, illetőleg csődeljárás indul,
* Megbízott ismétlődően (2 alkalommal) nem megfelelő minőségben, illetve nem határidőre teljesít
* A biztonsági és technológiai szabályok, illetve egyéb előírások többszöri vagy súlyos Megbízott általi megsértése esetén

3.4. Mentesülnek a szerződő felek a szerződésszegés következményei alól, ha

* bizonyítják, hogy a késedelem a másik szerződő fél nem szerződésszerű teljesítésére vezethető vissza,
* bizonyítják, hogy kötelezettségeiket vis major miatt nem tudták teljesíteni. Vis major esetén a kötelezettsége teljesítésében akadályozott szerződő fél a másik szerződő felet a vis major beálltáról és megszűnéséről haladéktalanul értesíteni köteles,
* bizonyítják, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje, vagy a kárt elhárítsa

**4. A szerződés értéke:**

4.1. Megbízott a jelen szerződésben foglalt munkákat ajánlata alapján az alábbi összeg ellenében végzi el.

**2. ajánlati rész:**

|  |  |
| --- | --- |
| **Ajánlati ár** | **nettó … Ft/mintaterület** |

4.2. Az ajánlati ár tartalmazza a munka elvégzéséhez szükséges összes költséget:a szükséges behajtási, helyfoglalási, esetleges forgalomtechnikai terv készítése, forgalom elterelési engedélyek beszerzése, szükség szerinti szakfelügyeletek megrendelése, feszültségmentesítési kérelmek ütemezése és megrendelése.

A megvilágítás mérések zavartalan elvégzéséhez szükséges forgalom elterelések biztosítása a Megbízott feladata, és költsége.

4.3. Fizetés módja: átutalás

4.4. Fizetés esedékessége: az eseti megrendelés alkalmával kiadott feladatok elvégzése utáni átadás-átvételt követően kiállított számla kézhezvételétől számított 30 napon belül egy összegben.

4.5. Fizetési feltételek: A számlához csatolni kell a teljesítésigazolást is.

Az ajánlattétel, a szerződés és számlázás, valamint a kifizetés devizaneme a magyar forint (Ft).

4.6. Megbízó késedelmes fizetése esetén Megbízott a mindenkori hatályos, törvényes mértékű késedelmi kamat felszámolására jogosult a Ptk. 6:155. § (1) bekezdésében foglaltak alkalmazásával.

**5. A szerződésszerű teljesítést biztosító kötbérszankciók:**

5.1. A Ptk. 6:186 (1) bekezdése szerint a Megbízott pénz fizetésére kötelezi magát arra az esetre, ha olyan okból, amelyért felelős, megszegi a szerződést.

5.2. Késedelmes teljesítésnek minősül, amikor a Megbízott a szerződéses kötelezettségének a teljesítési határidőre a Megbízottnak felróhatóból nem tesz eleget. A késedelmes teljesítés esetére a kötbér alapja a késedelemmel érintett teljesítés, azaz az egyedi írásos megrendelés áfa-val növelt teljes ellenértéke, mértéke pedig minden egyes késedelmes (naptári) nap után, annak 0,5 %-a, de legfeljebb a szerződésben foglalt teljes ellenérték 20 %-a. A maximális késedelmes kötbér elérése esetén az Ajánlatkérőnek jogában áll – választása szerint – a szerződésszegés következményeinek érvényesítése mellett a szerződés azonnali hatállyal felmondani, vagy a szerződéstől elállni.

Késedelmes teljesítés esetére kikötött kötbér megfizetése nem mentesíti a Megbízott a szerződés teljesítése alól.

5.3. Hibás teljesítésnek minősül, amikor Megbízott a szerződéses kötelezettségének a Megbízottnak felróható okból nem, vagy nem megfelelően tesz eleget. Az ajánlattevőnek felróható hibás teljesítési kötbér mértéke a hibás teljesítéssel érintett mennyiség ellenértékének 10 %-a.

5.4. Nem teljesítés esetén a meghiúsulási kötbér mértéke a kötbéralap 10%-a.

A meghiúsulási kötbér esedékessé válik, ha a Megbízó a nem teljesítéssel kapcsolatos kötbérigényét a Megbízottnak bejelentette.

Kötbér érvényesítése nem zárja ki a nyertes Ajánlattevő kártérítési felelősségét, melyért helytállni tartozik.

**6. A Felek képviselői:**

6.1. A Megbízott képviseletére jogosult a szerződés tartalmát érintő kérdésekben:

név: … cím: …

tel: +36 … e-mail: …

A Megbízott felelős mérésvezetője:

név: …, cím: …

tel: +36 … e-mail: …

6.2. A Megbízó képviseletére jogosult a szerződés tartalmát érintő kérdésekben:

név, beosztás: Szabó Róbert ügyvezető cím: 1181 Budapest, Benedek Elek utca 13-15.

tel.: 06 1 700 7710 e-mail: robert.szabo@bdk.hu

A szerződés teljesítéseinek igazolása tekintetében:

név, beosztás: Szőcs László beruházási vezető, megbízott tervezési és fejlesztési vezető

cím: 1181 Benedek Elek utca 13-15.

tel: +36209805106

e-mail: [laszlo.szocs@bdk.hu](mailto:laszlo.szocs@bdk.hu)

A szerződés műszaki tartalmát érintő kérdésekben:

név, beosztás: Laky Zoltán üzemviteli mérnök

cím: 1181 Budapest, Benedek Elek u. 13-15.

tel: 06 1 700 7710

e-mail: zoltan.laky.02@bdk.hu

**7. Záró rendelkezések**

7.1. A szerződő felek rögzítik, hogy a pályázati eljárás eredményhirdetését követően nem lehet üzleti titokra hivatkozással olyan adat nyilvánosságra hozatalát korlátozni vagy megtiltani, amelyet az ajánlat elbírálása során – döntése meghozatalával összefüggésben – az ajánlatkérő figyelembe vett.

7.2. A szerződő felek haladéktalanul értesíteni tartoznak egymást, ha cégével szemben végelszámolási-, felszámolási-, illetőleg csődeljárás indul.

7.3. A Megbízott személye csak akkor változhat meg, ha a Megbízott személyében bekövetkező jogutódlás a Megbízott átalakulásának, egyesülésnek, szétválásnak vagy a jogutódlással megszűnés más esetének következménye, vagy olyan részleges jogutódlás eredményeként következik be, ahol egy gazdasági egységként működő teljes üzletág (a hozzá tartozó szerződésekkel, eszközökkel és munkavállalókkal) - nem gazdasági társaság jogi személy esetén az adott tevékenységet ellátó teljes szervezeti egység - átruházásra kerül a jogutódra, vagy az eredeti szerződő félre vonatkozó fizetésképtelenségi eljárás során kerül a szerződés átruházásra; ha a szerződésbe lépő jogutód nem áll a közbeszerzési eljárásban alkalmazott kizáró ok hatálya alatt.

7.4. Jelen szerződés csak a Felek egybehangzó akaratával, írásban módosítható.

7.5. Az ezen megállapodásban nem szabályozott kérdések tekintetében egyebekben a magyar Polgári Törvénykönyvről szóló 2013. évi V. törvény vállalkozási szerződésekre vonatkozó rendelkezései, valamint a közbeszerzésekről szóló 2015. évi CXLIII. törvény (Kbt.) rendelkezései az irányadóak.

A felek ezen teljes bizonyító erejű magánokiratba foglalt kölcsönös- és egybehangzó jognyilatkozatukat, mint szerződési akaratukkal mindenben megegyezőt, mai napon cégszerűen és helybenhagyólag aláírták.

A szerződés annak aláírásának napján lép hatályba.

Mellékletek: 1. sz. melléklet: megbízott ajánlata

Budapest, …………

……………………………..

**Budapest Dísz- és Közvilágítási Nonprofit Kft.**

Megbízó

Budapest, ……………….

………………………….

**...**

Megbízott